CELEX: 32022R0750
Language: ro
Date: 2022-02-08 00:00:00
Title: Regulamentul delegat (UE) 2022/750 al Comisiei din 8 februarie 2022 de modificare a standardelor tehnice de reglementare prevăzute în Regulamentul delegat (UE) 2015/2205 în ceea ce privește tranziția către noi indici de referință la care se raportează anumite contracte derivate extrabursiere (Text cu relevanță pentru SEE)

17.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 138/6
               
            
         REGULAMENTUL DELEGAT (UE) 2022/750 AL COMISIEI
         din 8 februarie 2022
         de modificare a standardelor tehnice de reglementare prevăzute în Regulamentul delegat (UE) 2015/2205 în ceea ce privește tranziția către noi indici de referință la care se raportează anumite contracte derivate extrabursiere
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (1), în special articolul 5 alineatul (2),
         întrucât:
         
                     (1)
                  
                  
                     Regulamentul delegat (UE) 2015/2205 al Comisiei (2) precizează, printre altele, clasele de instrumente financiare derivate extrabursiere pe rata dobânzii denominate în euro (EUR), în lire sterline (GBP), în yeni japonezi (JPY) și în dolari americani (USD) care fac obiectul obligației de compensare. Aceste clase includ o clasă denominată în EUR care se raportează la rata medie a dobânzii overnight în euro (EONIA), precum și la mai multe clase denominate în GBP, JPY sau USD care se raportează la rata dobânzii interbancare oferite pe piața londoneză (LIBOR), în timp ce EONIA și LIBOR sunt doi indici de referință care vor înceta să existe.
                  
               
                     (2)
                  
                  
                     
                        European Money Markets Institute, administratorul EONIA, a anunțat că EONIA va înceta să existe la sfârșitul anului 2021. În mod similar, ICE Benchmark Administrator, administratorul LIBOR, a comunicat că încetarea LIBOR în GBP, LIBOR în JPY și a anumitor fixinguri ale LIBOR în USD va avea loc, de asemenea, la sfârșitul anului 2021, iar publicarea tuturor celorlalte rate ale LIBOR în USD va înceta în iunie 2023. La 5 martie 2021, Autoritatea pentru Conduită Financiară (Financial Conduct Authority) din Regatul Unit a confirmat că parametrii LIBOR fie vor înceta să fie furnizați de către un administrator, fie nu vor mai fi reprezentativi. În plus, Comisia, Banca Centrală Europeană în cadrul activității sale de supraveghere bancară (supravegherea bancară a BCE), Autoritatea Bancară Europeană (ABE) și Autoritatea Europeană pentru Valori Mobiliare și Piețe (ESMA) au publicat o declarație comună pentru a încuraja ferm contrapărțile înceteze utilizarea ratelor LIBOR, inclusiv a LIBOR în USD, ca rată de referință în noile contracte, cât mai curând posibil și, în orice caz, cel târziu la 31 decembrie 2021.
                  
               
                     (3)
                  
                  
                     După 31 decembrie 2021, contrapărțile nu vor mai putea, prin urmare, să participe la instrumente financiare derivate extrabursiere pe rata dobânzii care se raportează la EONIA, LIBOR în GBP sau LIBOR în JPY, deoarece acești indici de referință nu vor mai exista și nu ar trebui să mai participe la instrumente financiare derivate extrabursiere pe rata dobânzii care se raportează la LIBOR în USD. La data respectivă, nu vor mai exista, prin urmare, nici volume și nici lichidități în instrumentele financiare derivate care se raportează la EONIA, la LIBOR în GBP sau la LIBOR în JPY, iar aceste tranzacții nu vor fi nici compensate de contrapărțile centrale (CPC). La aceeași dată, nu ar trebui să existe nici lichidități semnificative în instrumentele financiare derivate care se raportează la LIBOR în USD. Prin urmare, clasele de instrumente financiare derivate care fac în prezent obiectul obligației de compensare și care se raportează la EONIA, la LIBOR în GBP sau la LIBOR în JPY nu vor mai îndeplini două dintre condițiile necesare pentru a face obiectul obligației de compensare prevăzute în Regulamentul (UE) nr. 648/2012, și anume atingerea unui nivel suficient de lichiditate și compensarea de către o CPC autorizată sau recunoscută, în timp ce clasele de instrumente financiare derivate care fac în prezent obiectul obligației de compensare și care se raportează la LIBOR în USD nu vor mai îndeplini una dintre condițiile necesare pentru a face obiectul unei obligații de compensare stabilite în Regulamentul (UE) nr. 648/2012, și anume atingerea unui nivel suficient de lichiditate. Aceste clase ar trebui, așadar, eliminate din domeniul de aplicare al obligației de compensare.
                  
               
                     (4)
                  
                  
                     Autoritățile de reglementare și participanții la piață lucrează la instituirea unor rate de înlocuire pentru monedele respective și, în special, la dezvoltarea unor noi rate fără risc, care sunt utilizate în prezent ca indici de referință în cadrul instrumentelor și al contractelor financiare. În special, ratele fără risc, care sunt rata dobânzii pe termen scurt în euro (EURSTR), Secured Overnight Financing Rate (SOFR), Sterling Over Night Index Average (SONIA) și Tokyo Overnight Average Rate (TONA) au fost elaborate pentru EUR, USD, GBP și, respectiv, JPY. Mai precis, în ceea ce privește piața instrumentelor financiare derivate extrabursiere, aceasta înseamnă în prezent că contractele derivate extrabursiere pe rata dobânzii care se raportează la EURSTR, SOFR, SONIA și TONA sunt tranzacționate de contrapărți și sunt compensate de anumite CPC-uri.
                  
               
                     (5)
                  
                  
                     ESMA a fost informată cu privire la clasele de instrumente financiare derivate extrabursiere pe rata dobânzii care se raportează la EURSTR, SOFR, SONIA sau TONA pe care anumite CPC-uri au fost autorizate să le compenseze. Pentru fiecare dintre aceste clase, ESMA a evaluat criteriile care sunt esențiale pentru ca acestea să facă obiectul obligației de compensare, inclusiv nivelul de standardizare, volumul și lichiditatea, precum și disponibilitatea informațiilor privind prețurile. Având ca obiectiv general reducerea riscului sistemic, ESMA a stabilit clasele de instrumente financiare derivate extrabursiere pe rata dobânzii care se raportează la unele dintre acele rate fără risc care ar trebui să facă obiectul obligației de compensare în conformitate cu procedura prevăzută în Regulamentul (UE) nr. 648/2012. Aceste clase ar trebui, așadar, incluse în domeniul de aplicare al obligației de compensare.
                  
               
                     (6)
                  
                  
                     În general, diferitele contrapărți au nevoie de mai mult sau mai puțin timp pentru a introduce mecanismele necesare pentru a începe compensarea instrumentelor financiare derivate extrabursiere pe rata dobânzii care fac obiectul obligației de compensare. În acest caz, însă, contrapărțile au avut timp să se pregătească pentru tranziția indicelui de referință și pentru încetarea planificată a EONIA, LIBOR în EUR, LIBOR în GBP sau LIBOR în JPY, care era prevăzută pentru sfârșitul anului 2021, inclusiv în ceea ce privește acordurile lor de compensare. Pentru contrapărțile care fac deja obiectul obligației de compensare și care compensează instrumentele financiare derivate extrabursiere pe rata dobânzii denominate în EUR sau în GBP, compensarea claselor care se raportează la noile rate fără risc în monedele respective nu necesită modificări semnificative, sau nu necesită modificări deloc, ale contractelor sau ale proceselor lor de compensare. Într-adevăr, atunci când contrapărțile încheie acorduri de compensare pentru a compensa instrumentele financiare derivate extrabursiere pe rata dobânzii denominate în EUR sau GBP, compensarea instrumentelor financiare derivate extrabursiere pe rata dobânzii care se raportează la ratele fără risc în monedele respective nu necesită nici stabilirea, nici punerea în aplicare a unor acorduri de compensare cu totul noi, așa cum s-a întâmplat atunci când au început pentru prima dată compensarea instrumentelor financiare derivate extrabursiere pe rata dobânzii denominate în monedele respective. Deoarece compensarea instrumentelor derivate care se raportează la noile rate fără risc face parte dintr-o pregătire mai amplă a tranziției de la EONIA și LIBOR la noi indici de referință, nu este necesară nicio altă măsură de introducere treptată pentru a se asigura o punere în aplicare ordonată și în timp util a acestei obligații. Modificările aduse pentru introducerea noilor clase de instrumente financiare derivate extrabursiere pe rata dobânzii care se raportează la ratele fără risc și sunt denominate în EUR și GBP ar trebui să înceapă să se aplice de la data intrării în vigoare a prezentului regulament.
                  
               
                     (7)
                  
                  
                     În urma declarației comune a Comisiei, a ESMA, a supravegherii bancare a BCE și a ABE prin care încurajează ferm contrapărțile să înceteze utilizarea oricăreia dintre ratele LIBOR ca rată de referință în noile contracte cât mai curând posibil și, în orice caz, cel târziu la 31 decembrie 2021, contrapărțile au trebuit să planifice încheierea perioadei în care se pot raporta la LIBOR în USD, inclusiv în ceea ce privește acordurile lor de compensare. Aceleași considerații se aplică și în cazul dolarului american cu privire la capacitatea contrapărților care au încheiat acorduri de compensare pentru compensarea instrumentelor financiare derivate extrabursiere pe rata dobânzii denominate într-o anumită monedă de a le adapta într-o perioadă de tranziție destul de scurtă pentru a compensa instrumentele derivate extrabursiere pe rata dobânzii care se raportează la ratele fără risc în aceeași monedă, dar unele elemente suplimentare arată că pregătirile pe care le fac sunt mai puțin avansate pentru USD. În special, CPC-urile nu au comunicat încă momentul în care vor converti instrumentele financiare derivate extrabursiere pe rata dobânzii care se raportează la LIBOR în USD compensate în prezent în instrumente financiare derivate extrabursiere pe rata dobânzii care se raportează la SOFR și nu este încă clar în ce mod se va adapta compensarea obligatorie pe piața internă pentru aceste instrumente financiare derivate. Această complexitate suplimentară înseamnă că contrapărțile au nevoie de mai mult timp pentru a se pregăti pentru obligația de compensare a instrumentelor financiare derivate extrabursiere pe rata dobânzii care se raportează la rata fără risc în USD și, prin urmare, este necesară introducerea unei noi perioade de tranziție pentru a asigura o punere în aplicare ordonată și în timp util a acestei obligații. Modificările aduse pentru introducerea noii clase de instrumente financiare derivate extrabursiere pe rata dobânzii care se raportează la rate fără risc și sunt denominate în USD ar trebui să înceapă să se aplice la trei luni de la data intrării în vigoare a prezentului regulament.
                  
               
                     (8)
                  
                  
                     Încetarea planificată a EONIA, a LIBOR în GBP și a LIBOR în JPY este programată pentru sfârșitul anului 2021; așadar, începând cu 3 ianuarie 2022, nu va mai fi posibilă tranzacționarea sau compensarea instrumentelor financiare derivate extrabursiere pe rata dobânzii care se raportează la acești indici de referință. În același fel, în urma declarației comune a Comisiei, a ESMA, a supravegherii bancare a BCE și a ABE care încurajează ferm contrapărțile să înceteze utilizarea oricăreia dintre ratele LIBOR ca rată de referință în noile contracte cât mai curând posibil și, în orice caz, cel târziu la 31 decembrie 2021, se așteaptă ca, începând cu 3 ianuarie 2022, contrapărțile să nu negocieze sau să compenseze instrumente financiare derivate extrabursiere pe rata dobânzii care se raportează la LIBOR în USD. În schimb, începând cu 3 ianuarie 2022, contrapărțile vor tranzacționa sau vor compensa alte instrumente financiare derivate extrabursiere pe rata dobânzii, în special instrumente financiare derivate extrabursiere pe rata dobânzii care se raportează la ratele fără risc. Prin urmare, prezentul regulament ar trebui să intre în vigoare fără întârziere după publicare.
                  
               
                     (9)
                  
                  
                     Prin urmare, Regulamentul delegat (UE) 2015/2205 ar trebui modificat în consecință.
                  
               
                     (10)
                  
                  
                     Prezentul regulament are la bază proiectul de standarde tehnice de reglementare transmise Comisiei de către ESMA.
                  
               
                     (11)
                  
                  
                     ESMA a efectuat consultări publice deschise cu privire la proiectele de standarde tehnice de reglementare pe care se bazează prezentul regulament, a analizat costurile și beneficiile potențiale aferente, a solicitat opinia Grupului părților interesate din domeniul valorilor mobiliare și piețelor înființat în temeiul articolului 37 din Regulamentul (UE) nr. 1095/2010 al Parlamentului European și al Consiliului (3) și a consultat Comitetul european pentru risc sistemic,
                  
               ADOPTĂ PREZENTUL REGULAMENT:
         
            Articolul 1
            Modificare adusă Regulamentului delegat (UE) 2015/2205
            Regulamentul delegat (UE) 2015/2205 se modifică după cum urmează:
            
                        1.
                     
                     
                        Articolul 3 se modifică după cum urmează:
                        
                                    (a)
                                 
                                 
                                    se introduc următoarele alineate (1a) și (1b):
                                    
                                       „(1a)   Prin derogare de la alineatul (1), în cazul contractelor care aparțin unei clase de instrumente financiare derivate extrabursiere enumerate în anexă, la rândurile D.4.1 și D.4.2 din tabelul 4, obligația de compensare pentru aceste contracte produce efecte la 18 mai 2022.
                                    
                                    
                                       (1b)   Prin derogare de la alineatul (1), în cazul contractelor care aparțin unei clase de instrumente financiare derivate extrabursiere enumerate în anexă, la rândul D.4.3 din tabelul 4, obligația de compensare pentru aceste contracte produce efecte la 18 august 2022.”;
                                    
                                 
                              
                                    (b)
                                 
                                 
                                    la alineatul (2), primul paragraf se înlocuiește cu următorul text:
                                    „Prin derogare de la alineatele (1), (1a) și (1b), în cazul contractelor care aparțin unei clase de instrumente financiare derivate extrabursiere prevăzute în anexă și care sunt încheiate între contrapărți care fac parte din același grup, dintre care una este stabilită într-o țară terță și cealaltă este stabilită în Uniune, obligația de compensare produce efecte la:
                                    
                                                (a)
                                             
                                             
                                                30 iunie 2022 în cazul în care nu s-a adoptat nicio decizie privind echivalența, în temeiul articolului 13 alineatul (2) din Regulamentul (UE) nr. 648/2012 și în scopul articolului 4 din regulamentul menționat, referitoare la contractele derivate extrabursiere prevăzute în anexa la prezentul regulament în ceea ce privește țara terță în cauză;
                                             
                                          
                                                (b)
                                             
                                             
                                                cea mai îndepărtată dintre următoarele date în cazul în care s-a adoptat o decizie privind echivalența, în temeiul articolului 13 alineatul (2) din Regulamentul (UE) nr. 648/2012 și în scopul articolului 4 din regulamentul menționat, referitoare la contractele derivate extrabursiere menționate în anexa la prezentul regulament în ceea ce privește țara terță în cauză:
                                                
                                                            (i)
                                                         
                                                         
                                                            60 de zile de la data intrării în vigoare a deciziei privind echivalența, adoptată în temeiul articolului 13 alineatul (2) din Regulamentul (UE) nr. 648/2012 și în scopul articolului 4 din regulamentul menționat, referitoare la contractele derivate extrabursiere menționate în anexa la prezentul regulament în ceea ce privește țara terță în cauză;
                                                         
                                                      
                                                            (ii)
                                                         
                                                         
                                                            data de la care obligația de compensare produce efecte în temeiul alineatului (1).”;
                                                         
                                                      
                                          
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   Prin derogare de la alineatele (1), (1a), (1b) și (2), în cazul contractelor care aparțin unei clase de instrumente financiare derivate extrabursiere enumerate în anexă, obligația de compensare produce efecte de la 18 februarie 2022, în cazul în care sunt îndeplinite următoarele condiții:
                                       
                                                   (a)
                                                
                                                
                                                   obligația de compensare nu a fost declanșată până la 18 februarie 2021;
                                                
                                             
                                                   (b)
                                                
                                                
                                                   contra ctele sunt novate în unicul scop de a înlocui contrapartea stabilită în Regatul Unit cu o contraparte stabilită într-un stat membru.”
                                                
                                             
                                 
                              
                  
                        2.
                     
                     
                        Anexa se înlocuiește cu textul care figurează în anexa la prezentul regulament.
                     
                  
         
            Articolul 2
            Intrare în vigoare
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 februarie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 201, 27.7.2012, p. 1.
         
            (2)  Regulamentul delegat (UE) 2015/2205 al Comisiei din 6 august 2015 de completare a Regulamentului (UE) nr. 648/2012 al Parlamentului European și al Consiliului în ceea ce privește standardele tehnice de reglementare pentru obligația de compensare (JO L 314, 1.12.2015, p. 13).
         
            (3)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).
      
      
         
            ANEXĂ
            
               
                  
                     „ANEXĂ
                     Clase de instrumente financiare derivate extrabursiere pe rata dobânzii care fac obiectul obligației de compensare
                     
                        Tabelul 1
                     
                     
                        Clase de swapuri de bază
                     
                     
                                 ID
                              
                              
                                 Tip
                              
                              
                                 Indice de referință
                              
                              
                                 Monedă de decontare
                              
                              
                                 Scadență
                              
                              
                                 Tip monedă de decontare
                              
                              
                                 Opționalitate
                              
                              
                                 Tip valoare noțională
                              
                           
                                 A.1.1
                              
                              
                                 De bază
                              
                              
                                 EURIBOR
                              
                              
                                 EUR
                              
                              
                                 28 de zile-50 de ani
                              
                              
                                 Monedă unică
                              
                              
                                 Nu
                              
                              
                                 Constantă sau variabilă
                              
                           
                        
                     
                        Tabelul 2
                     
                     
                        Clase de swapuri pe rată fixă spre fluctuantă a dobânzii
                     
                     
                                 ID
                              
                              
                                 Tip
                              
                              
                                 Indice de referință
                              
                              
                                 Monedă de decontare
                              
                              
                                 Scadență
                              
                              
                                 Tip monedă de decontare
                              
                              
                                 Opționalitate
                              
                              
                                 Tip valoare noțională
                              
                           
                                 A.2.1
                              
                              
                                 Fixă spre fluctuantă
                              
                              
                                 EURIBOR
                              
                              
                                 EUR
                              
                              
                                 28 de zile-50 de ani
                              
                              
                                 Monedă unică
                              
                              
                                 Nu
                              
                              
                                 Constantă sau variabilă
                              
                           
                        
                     
                        Tabelul 3
                     
                     
                        Clase de contracte forward pe rata dobânzii
                     
                     
                                 ID
                              
                              
                                 Tip
                              
                              
                                 Indice de referință
                              
                              
                                 Monedă de decontare
                              
                              
                                 Scadență
                              
                              
                                 Tip monedă de decontare
                              
                              
                                 Opționalitate
                              
                              
                                 Tip valoare noțională
                              
                           
                                 A.3.1
                              
                              
                                 FRA
                              
                              
                                 EURIBOR
                              
                              
                                 EUR
                              
                              
                                 3 zile-3 ani
                              
                              
                                 Monedă unică
                              
                              
                                 Nu
                              
                              
                                 Constantă sau variabilă
                              
                           
                        
                     
                        Tabelul 4
                     
                     
                        Clase de swapuri pe indicii ratei dobânzii overnight
                     
                     
                                 ID
                              
                              
                                 Tip
                              
                              
                                 Indice de referință
                              
                              
                                 Monedă de decontare
                              
                              
                                 Scadență
                              
                              
                                 Tip monedă de decontare
                              
                              
                                 Opționalitate
                              
                              
                                 Tip valoare noțională
                              
                           
                                 A.4.2
                              
                              
                                 OIS
                              
                              
                                 FedFunds
                              
                              
                                 USD
                              
                              
                                 7 zile-3 ani
                              
                              
                                 Monedă unică
                              
                              
                                 Nu
                              
                              
                                 Constantă sau variabilă
                              
                           
                                 D.4.1
                              
                              
                                 OIS
                              
                              
                                 EURSTR
                              
                              
                                 EUR
                              
                              
                                 7 zile-3 ani
                              
                              
                                 Monedă unică
                              
                              
                                 Nu
                              
                              
                                 Constantă sau variabilă
                              
                           
                                 D.4.2
                              
                              
                                 OIS
                              
                              
                                 SONIA
                              
                              
                                 GBP
                              
                              
                                 7 zile-50 de ani
                              
                              
                                 Monedă unică
                              
                              
                                 Nu
                              
                              
                                 Constantă sau variabilă
                              
                           
                                 D.4.3
                              
                              
                                 OIS
                              
                              
                                 SOFR
                              
                              
                                 USD
                              
                              
                                 7 zile-3 ani
                              
                              
                                 Monedă unică
                              
                              
                                 Nu
                              
                              
                                 Constantă sau variabilă
                              
                           
               ”